
D  E  F  I  N  I  T  I  0, 

C^yanosis,  morbus  coeruleus,  coerulosis,  cyanopa- 
tbia,  cyania  cardiaca,  a  graeco  Kuctvcg  coeruleus  et 
voo-o s  morbus,  apud  Yeteres  Icterus  coeruleus,  gallis  : 
Cyanopathie  otiCyanose,  anglis  •  Blueskin,  germanis  : 
Die  Blausucbt ,  morbuni  paracbromaticum,  passione 
cordis  provocatum  sistit,  cum  colare  cutis  coerules- 
cente,  vel  perfecte  coeruleo  partium  epidermide  te^ 
lieriore  vestitarum,  ut:  palpebrarum,  alarum  nasi, 
labiorum,  omnis  faciei,  digitorum  et  unquipm, 

D  I  Y  1  S  I  O, 

Antequam  symptomata  et  causae,  morbum  pro^- 
vocantes  recensentur,  non  supervacanea  erit  expositio 
divisionis,  respectu  prognoseos  et  tberapiae  admodum 
gravis,  in  perfect  am  seu  Yeram  ,  et  imperfectam  sive 
symptomaticam. 

Prior  morbum  sui  generis  sistit ,  et  vitio  confor- 
mationis  cordis  sive  congenito,  sive  adquisito,  provo- 
catur  et  plerumque  constans  manet. 

Imperfecta  vero  morbis  diversis  aliis  originem 
debet,  inconstans  cum  adfectionibus  oritur  et  occi- 
dit,  et  symptomatica  dignitate  solum  insignitur*  Sic 
colorem  coerulescentem  faciei,  digitorum  imorum  et 
unquium,  annulos  coeruleos  circa  ocolus  et  os,  in  Om¬ 
nibus  morbis  observare  licet,  ubi  refluxus  sanquinis 
e  corpore  ad  cor  praepeditur ,  sanquis  venosus,  tur- 
bato  in  pulmonibus  oxydationis  processu,  imperfecte 
solum  in  arteriösem  mutatur,  et  latex  venosus,  rela- 


tus  cum  sanquine  arterioso,  in  organismo  praevalet. 
Sic  in  morbis  pulmonum  diversis,  in  Astbmate  con- 
vulsivo,  plethorico  et  Epbialte,  in  Peripneumonia, 
in  vomica  pulmonum  reclusa,  in  pthysi  purulenta, 
in  ultimo  hydrotlioracis  stadio  cyanosis  adsociatur, 
ob  impeditam  magis  minusve  pulmonum  functionem. 
In  bydrope  ascite  quoque,  si  ingenti  seri  copia  dia- 
pbragma  valde  elevatum  pulmones  comprimit,  in  An¬ 
gina  membranacea,  ubi  impedito  per  laryngem  et 
asperam  arteriam  accessu  aeris,  sanquis  sufficienti  in 
pulmonibus  oxygenio  non  imbuitur,  in  tussi  convul¬ 
siva,  in  Synanche  laryngea  et  broncniali,  vei  coarc- 
tata  nimiopere  tracbea  per  strumam  ingentem,  vel 
collariis  angustis  circulationem  intercipientibus,  cya¬ 
nosis  provocatur,  nec  non  in  aere  mepbitico,  parum 
oxygenii  et  magnam  carbonei  quantitatem  tenente, 
ut  in  fodinis  metallicis  diu  reclusis,  cellariis  et  coe- 
meteriis,  in  antris  et  cavernis,  et  in  incarceratis  fre- 
quens  decoloratio  cutis  coerulea  observatur. 

Haec  cyanosis  symptomatica,  inconstans  plerum- 
que,  pro  diversitate  morbi  vel  cito  disparet,  vel  pe- 
riodica  redit,  vel  ad  mortem  usque  perdurat,  si  va- 
riis  desorganisationibus  continuo  fovetur,  uti  in  con- 
cretionibus  pulmonum  cum  pleura  et  diapbragmate, 
praesentibus  pulmonum  tuberculis,  in  exulceratione 
et  degeneratione  bujus  organi  in  massam  sic  dictam 
bepaticam  vel  sarcomatoso -medullärem  *-)>  vel  si 
pulmones  vertebris  a  normali  situ  aberrantibus  uti 
in  Kypbosi ,  lordosi  et  scoliosi  constringuntur.  Plu- 
res  quoque  Gyanoseos  Casus  e  supressa  menstruatio- 


*)  Iiowison  in  Edtnburg  med,  and  surgical  Journal  1317, 
pag.  309 — 313. 

nis  functione  referuntur,  quae  restitutis  mensibus 
mox  tollebatur  * **))  In  febribus  quoque,  quin  minima 
cordis  anomalia  praesto  sit,  color  cutis  coeruleus  ob- 
servatur,  e,  g.  in  stadio  frigoris  febrium  intermitten- 
tium,  imo  febres  quaedam  cito  decurrentes  et  colore 
cutis  coeruleo  stipatae  vocantur  febres  cyaneae. 
Tumores  yarii  in  vicinitate  pulmonum  cordis  et  ya- 
sorum  majorum  ***)  omnes  algiae  praeterea,  pathe- 
mata  et  adlectus,  nec  non  influxus  exte  ">i,  <mi  san- 
quinis  circulationem  impediunt  et  pulmoi  u  func- 
iionem  interrumpunt ,  colorem  cutis  pallia  coeru- 
lescentem  monstrant,  In  Melanosi  Chlorosi  et  in  Scor- 
buto  in  superficie  cutis  binc  inde  maculae  et  extre- 
mitates  coeruJescentes  yisuntuiy  In  morbo  epidemico 
quoque  nuperrime  omnes  Asiae  et  Europae  provin- 
cias  depopulante,  et  atrocissimo,  in  Cholera,  Caeru- 
leosis  observabatur,  pari  passu  cum  yehementia  in- 
cedens,  ab  initio  unques  apicem  nasi,  oculorum  pe- 
ripheriam  occupans,  sensimque  ad  omne  corpus  se¬ 
in  et  diffundens,  quae  non  aliter,  quam  ex  impedito 
respirationis  et  oxydationis  sanquinis  proccssu  ex- 
plicari  potest, 

Recentionibus  temporibus  Gintrac  f)  quatuor 
Cyanoseos  species  proposuit.  a)si  yitium  conforma- 


*)  Müller  io  Harless,  §R$etnif$  SBcff Sof)r&üdjer,  S3b.  XII. 
3,  >6amm.  1826>  —  Marcet  in  Edinbourg  Journal,  Vol. 
L,  p  ;  412  —  Meckel,  2Crd)iü  für  bie  $pf)9ftologie,  Sanb  II., 

4?ßft  III. 

**)  ttteb*  $trutg.  Leitung/  Sb.  I.,  ©.  79. 

***)  Lentin,  $3ßfc)trage  §ur  au$ü6.  2£rp.  SB b-  II.,  @.68.  —  Trotter, 
in  fee»  $%mbUmgen  für  practif^e  26er jte,  Sb.  17.  ©.  103. 

-]-)  Vide  Encyelopaedie  der  medic.  Wissenschaften  nach  dem 
Dictionnaire  de  Medecine  von  Meissner,  Leipzig  1830,  Band 
III,  Seite  -296. 


tioiiis  in  Corde  praesto  est,  et  coiftmunicätio  infcer 
systema  arteriosum  pulmonale  et  arteriosum  totius 
organismi ,  quae  foetui  cönvenit,  post  nativitatem 
perdurat,  b)  si  influxibus  variis  in  bomine  adulto 
antea  sanö,  haec  communicatio  denuo  restituitur , 
c)  si  morbis  cordis  organicis  provocatur,  quin  san- 
quis  venös us  et  arteriosus  commisceantur,  d)  si  ex 
suppressa  menstruatione  oritur, 

Praecipuam  ättentioneüi ,  iieC  non  disquisiti- 
onem  peniliörefn  Cyanosis  perfecta  meretur,  et 
quae  de  hoc  mörbo,  utut  rarius  occurenti,  ast  pe^ 
riculoso  et  funesto  notatu  dignissima  sunt,  brevi 
exponere  eonabar, 

S  YMPTOMATÖLOGIA, 

Praeter  Cöldrem  totius  Cutis  coerulesceiiteni, 
tel  ad  partes,  epidermide  tenüi  vestitas,  restrictum, 
et  sub  quolibet  nixu  corporis  vel  mentis  intentione, 
sub  qualibet  cordis  irritatione  increscentem  et  pro- 
fundiorem  ,  sequentia  plerumqiiö  praesto  sunt 
symptomata : 

Goenesthoesis  summopere  alienata  et  contami- 
nata,  animus  tristis  et  dejectus,  anxietas  periodiGa 
summa,  delassatio  et  gravitas  totius  corporis,  ca“ 
put  grave,  occupatum,  nonnunquam  temulentum  et 
vertiginosum,  cutis  omnis  frigida,  periodice  rigida, 
frigus  cum  horrore  Ginne  permeat  corpus,  velut  in 
stadio  frigoris  fcbrium  intermittentium,  quin  calor 
illud  recreare  valeat,  et  sub  singulis  exacerbationi- 
bus  ad  algorem  et  rigorem  usque  elevatur.  Yigente 
plerumque  adpetitu ,  alvus  segnis  imo  restricta  est, 
deglutitiö  concessa,  loquela  Sub  insultibus  impedita, 

admodum  debilis  observatur.  Respirationis  modus 
strenue  observandus,  ad  cognoscenda  yitia  cordis 
organica  plurimum  confert *  *),  Diversae  in  Cyanosi 
respirationis  anomaliae  observantur,  vel: 

a)  continua  respirationis  diflicultas  adest,  aeger 
cito  respirat,  ast  non  profunde,  et  majis  costarum 
elevaticne,  quam  diaphragmatis  actione  respirati- 
onem  absolvit,  anhelans,  velut  in  homine,  cursu  ve- 
loci  confecto  est,  vel  summa  cum  molestia  solum 
aerem  combibit ,  et  indicia  dyspnoes  adsunt, 

b)  alias  respiratio  periodice  tantum  laesa  ob¬ 
servatur,  exacerbaüonibus  symptomatum  morboso- 
rum  et  irritatione  cordis  vehementiori  provocata, 
aeger  timore  suffocationis  excruciatus  et  cum  sensu, 
ac  si  omnis  denegata  esset  respiratio^  citissime  et 
in  magnis  intervallis  respirat,  adeo,  ut  per  longum 
tempus  vixullus  pectoris  motus  conspiciatur  tandem 
inspirium  citissimum  et  exspirium  arduum  dolo- 
rificum  sequitur,  quandoque  sub  bac  orthopnoe,  ad 
niomentum,  inspirium  profundius  concessum  est. 

Gor ,  omnesque  arteriae  ictus  fortes  plenosque 
exbibent  cum  undulatione  et  cardiopalmo ,  et  dolo- 
ribus  constringentibus  continuis  in  corde,  pulsus  ir- 
regularis  intermittens,  plenus  et  magnus  plerumque 
tangitur,  et  ob  congestiones  frequentissimas  ad  ca- 
put,  venae  jugulares  admodum  turgent  et  mole  san- 
quinis  extenduntur,  Sub  paroxysmo,  autem  per  Ion- 
gius  breviusve  tempus,  omnes  cordis  et  arteriarum 
yibrationes  deficiunt,  aegerque  leipotliymiae  occum- 
bit,  e  qua  inspirio  tardo  difficili  et  profundo  evigi- 

. 

*)  J.  N.  Corvisart;  Essai  sur  les  maladies  et  les  lesions  orga- 
P  niques  du  Coeur  et  des  gros  Yaisseaux.  Paris  J816. 

lat,  contorquentes  in  pectore  dolores  adeusans,  et  sc- 
inet  per  aliquot  momenta  liberiorem  sentiens.  Hi 
paroxysrai  tempore  indeterminato  redeunt,  quo  di- 
udiis  morbus  protrahitur,  eo  frequentiores  adparent, 
et  sub  quolibet  insultu  partes  coerulescCntes  antea 
profunde  coeruleae  evadunt.  Sens  im  in  decursu  mor- 
bi  "parox vsmorum  numerus  et  vehementia,  omnes 
adfectiones,  respirationis  anxietas,  dyspnoe  et  ortho- 
pnöe,  et  cordis  ictus  magnitudine  et  vi  increscunt, 
apices  digitorum  et  unques  fiunt  crassiores  latiores, 
obtusi,  facies  turgescit,  oculi  prominent,  sen'sus  vi- 
sus  liebescit ,  summa  inquietudo  anxietas ,  dejectio 
animi  et  caducitas  adsociantur,  motns  exiguus  ae- 
gmm  delassatum  summopere  conficit,  1 andern  omnis 
denegatur,  pulsus  et  cordis  ictus  inordinati  continuo 
perdurant,  et  extra  paroxismos  quoque  pulsus  inter- 
mittens  observatur,  respiratio  continuo  anxia,  anlie- 
lans  et  difficilis  est,  incubitus  plane  denegatur,  et 
situs  quiiibejt  corporis  cito  fit  molestissimus,  extre- 
rn i lates  inferiores  bunt  tumidae  oedematosae,  et  fa- 
cile  si  morbus  ad  talera  vehementiam  exarserat,liae- 
rnorrhagiae  diversae  adsociantur,  e  cavo  narium,  pul« 
monibus  ct  ano.  Gingivae  turaent,  relaxantur,  et  fa- 
cile  sanquinem  plorant*  Sanquis  excretus,  utut  arte- 
riosus  sit  nunquam  tote  ruber  vel  coagulabilis  con- 
spicitur,  sed  indolein  venosam  magis  offert,  profunde 
tinctus,  imo  ater,  dissolulus,  omni  plasticitate  ct  ca- 
lore  destitutus,  similem,  ut  in  scorbuto,  offei  t  quali- 
tatem  Aegri  Status  tristissimus  vel  suffocatione  sub 
paroxismo  cito  fiuitur,  vel  lanquor  universalis  raus-' 
culorum  debilitas,  marcor,  tabes,  summaque  virium 
omni  um  exhausüo  vel  hydrops  universalis  scenam 
claudunt. 

Caeterum  symptomata  diversa  sunt ,  pronfc 
Cyanosis  in  infantibus  vel  adultis  occurrit,  pro  gradu 
vitiicordis,  et  individuali  constitutione,  adeo,  nt 
in  singulis  casibus  molestiae  perexiguae  solum  adcu- 
sentur,  alias  continua  iabes  agrum  adfligat* * 

Pi  uribus  observationibus  evictum  est,  primas  et 
tenerrimas  aetatis  periodos  praeeipue  evolutioni  Gya- 
nosis  favere.  In  raultis  neonatis  paucas  post  nativi- 
tatem  horas  symptomata  hnjus  morbi  jam  ädpareut, 
omne  corpus ,  praesertim  extremitates  iiunt  coeru- 
leae,  cum  colore  adhuc  intensiore  sub  suctione  et 
vagitu  infantum,  genae  et  extremitates  mox  post 
partum  sunt  frigidae ,  respiratio  diflicilis  et  diapnol- 
ca ,  cordis  et  arteriarum  ictus  irreguläres,  intermit- 
tentes,  et  mors  paucis  diebus  vel  liebdomadibus,  sub 
leipothymia  et  continuis  convulsionibns  intrat.  Re- 
feruntur  casus*),  ubi  in  infantibus  color  Coeruleins, 
alternatim  ex  omni  cutis  superficie  disparcns  denn  > 
rediit.  Ast  non  omnes  infantes  tarn  cito  occumbunt, 
Ilaase  refert,  infantem,.  Gyanosi  laborantem  per 
duodecim  annos  vixisse. 

Cyanosis  cira  dentitionem  primam  quoque  evol- 
vitur,  praeeipue  si  dilTicilis,  et  symptomaf ibus  fe- 
brilibus  stipata  contingit,  nee  non  in  periodo  illa, 
ubi  circa  pubertatis  annos  organa  pectoris  ad  altius 
fastigium  evehuntur,  expl'ica.tur,  saepius  anomaliae 
menstruationis  et  Amenorrhoea  ipsarn  c'ausant ,  et 
tune  cum  signis  supra  dictis  sensim  nuraero  et  in- 
lensitate  increscentibus  per  annos  plures  naultosve 
excurrit. 


*)  Kreysig  :  Heber  die  Krankheiten  des  Herzens.  Th.  I.  S,  371, 
Theil  11.  Abth.  ?.  S.  788. 

*¥)  vide  :  Dissertatio  de  morbo  coeruleo  c,  iah.  on,  Lipsiae  1313. 

AETIOLOGIA. 

*  . 

Quae  provocare  yaleant  causae  praedisponentes 
Cyanosim,  nondum  cognitum  est;  sufficiat  interea, 
causas  excitantes  cognovisse* 

Cyanosis  originem  suam  debet  imperfectae  san- 
quinis  in  pulmonibus  oxygenationi  et  praevalenti 
propterea  systemati,  venoso  universali  et  constanti, 
Sanquis  yenosus  principiis  vivificantibus  destitutus, 
humilior,  ac  competit  in  qualitate  etfunctione,  ce- 
leritudine  necessaria  yentriculos  cordis  perraeare  non 
potest,  et  si  vel  aceumulato  sanquine  vel  alia  causa 
sive  externa ,  sive  interna,  sanquinis  circuitus  atta- 
men  acceleratur,  cordis  ictus  fiunt  rapidiores  velie- 
mentioresrjue,  respiratio  impeditur,  et  insultus  cy- 
anoseos  ,  anxietatis  et  syncopes  adsociantur  et  deli- 
cientem  vel  imminutum  sanquinem  arteriosum  exci- 
pit  continuum  totius  corporis  frigus. 

Multi  recentiorum  medicorum ,  originem  cyano- 
pathiae  ex  impedita  sanquinis  in  pulmonibus  oxyge- 
natione  negant,  tentaminibus  a  Davy*),  illlen  et 
Pepys**)  institutis  convicti,  sanquinem  sub  respi- 
ratione  carboneum  amittere  quod  cum  parte  oxy- 
genii  in  aere  inspirato  contenta  in  acidum  carboni- 
cum  junctum  exhalatur,  nullam.  attamen  oxygenii 
partem  immediate  in  pulmones  abire,  quae  sanquinis 
mutationem  e  venoso  in  arteriosum  sistat.  Num  san¬ 
quis  venosus  per  gas  oxygenium  inspiratum,  num 
per  jacturam  carbonei,  mediante  processu  respira- 
tionis  processu,  in  arteriosum  mutatur;  num  hie 
processus  sit  mere  chenncus,  vel  dynamicus ,  asse- 


*)  Gilbert’s  Annalen  der  Physik  Bd*  19.  S.  298. 

**)  Schweiger’s  Journal  für  Chemie  und  Physik-,  Bd,  I,  Th.  I. 

rere  non  audeo*  Gonstat  attamen  ,  sanquinis  crasim 
sub  respiratione  mutari,  ipsumque  alterioribus  et  vi- 
vificantibus  imbui  principiis  ,  quae  non  solum  majo- 
rem  vitalitatis  et  plasticitatis  gradum  verum  et  co- 
lorem  ejus  laete  rubrum  et  adauctam  tbermogene- 
sim  causant,  et  eoque  evictum  est,  baue  ad  altius 
fastigium  evolutionem  sanquinis  in  Cjanopbaticis  re- 
strictam  et  imperfectam  esse.  Ast,  reliqua  Cyanoseos 
symptomata  perpendentes,  non  unice  impeditam  san¬ 
quinis  oxygenationem,  vel  ut  praeprimis  placet,  cum 
principiis  vivificantibüs  unionem  imperfectam,  verum 
eminenter  vitia  cor  dis  et  anomalias  vasorum  majo- 
rum  qua  causam  Cyanosis  adcusare  debemus ,  si 
nempe  sanquis  venosus  cum  arterioso  in  corde  mis- 
cetur,  vel  sanquinis  adfluxus  ad  pulmones  impedi- 
tur.  Medici  galli  ,  vitia  cordis  unicam  morbi  cau¬ 
sam  esse  asserunt,  et  Corvisart  refert :  in  casibus, 
quos  observare  lieuit,  color  faciei  et  cutis  permanens 
coeruleus  communicatione  abnormi  ventriculorum 
cordis  provocabatur ,  quin  tarnen  adfirmare  velim, 
banc  anomaliam  semper  et  unicam  esse  causam.  Cae- 
terum  mares  magis  obnoxii  sunt  Cyanosi  ac  foe- 
minae,  — 

Ad  vitia  cordis  et  vasorum  majorum,  quae  in 
plurimis  casibus  ut  causae  congemtam  Cyanosim  ex- 
citantes  considerari  possunt,  sequentia  referimus: 

I.  Homo,  in  statu  foetili  in  evolutione  sua  om- 
nium  animantium  genera  percurrit,  et,  quam  pri- 
mum  baec  sensnn  progrediens  evolutio  remoram  pa- 
titur,  vel  inbibetur,  offert  dein  in  lucem  editus,  ty- 


*)  Morgagni^  Senac ,  Caillot,  Ribes,  Lacunec,  Dupuytren,  Cor 
visart. 

pum  entium  humiliorum*  Quae  in  genere  sancita  lex 
est,  respectu  evolutionis ,  etiam  in  cordis  conforma- 
tione  observatur.  *)  Ocyssime  comparet  in  Embryone 
punctum  saliens,  quod.  sensim  in  vasculum  dilata- 
tum  abit.  Talis  structura  cordis  infimis  entibus,  in- 
sectis  etc*  competens  nonnunquam  in  monstris  homi- 
num  detegitur,  cum  vero  typo  liumano  penitus  non 
sit  conforme,  et  typum  entium  humilimmorum  aemula- 
tur  y  fit,  ut  vita  humana  foveri  nequeat ,  et  foetus 
jam  perit*  Alias  cor  uno  solum  atrio  et  ventriculo 
constat  **),  vel  cor  duobus  quidem  componitur  atriis, 
sed  uno  solum  ventriculo  ***) ,  vel  atriorum  et  ven- 
triculorum  angustatio  insolita,  yel  nimia  extensio, 
vaivulae  vitiosae  conformatae,  situs  cordis  et  vaso- 
rum  majorum  perversus  observantur. 

II.  Conditio  cordis  et  vasorum  majorum  ,  quae 
vitae  foetili  competit ,  perdurat,  arteriae  pulmonalis 
nimia  angustia ,  yel  plenaria  oblitteratio  praesto 
estf)  vel  foramen  ovale  inter  atria  cordis,  et  ductus 
arteriosus  Botalli  patet,  adeo  ut  immediata  sanquinis 
venosi  cum  arterioso  commixtio  contingere  queat  ff). 
Compluribus  cadaverum  sectionibus  evictum  atta- 
men  est,  patente  ductu  Botalli  non  semper  Cyanosim, 


*)  Kreysig  1.  cit.  Th.  I.  pa g.  375»  —  Th.  II.  Ahtheilung  II. 
pag.  816.  —  Farre,  on  malform,  on  the  human  heart,  illust. 
by  num.  cas.  and.  5  plates.  London  1814. 

**)  Wilson  in  Reils  Archiv  für  Physiologie  Bd.  4.  S.  448. 

¥¥¥)  Thiedemans  Zoologie  Bd.  I.  pag.  177.  -  —  Sandifort. 
Observ.  anat.  pathol.  G.  I.  p.  9-  • —  Haase  Diss.  citat* 
f)  Hunter  Med.  commeut.  by  Duncan*  D.  II.  v.  LX.  No.  X. 
p.  325. 

ff)  Ribes  in  Leroux  Journal  de  Med.  Scpt.  1815,  p.  422 _ 431. 

'  bl  ein  de  istus  cord,  deform,  quae  sanq.  venös,  arterioso 
misceri  perniittunl.  Göttingae  181b. 

sed  solum  anxietatem  et  respirationem  anhelantem 
provocari  *)♦ 

Qaae  in  foetu  nondum  respirante  inomisse  ne- 
eessaria  est  communicatio  sanquinis  yenosi  et  aite- 
riosi,  sensim  in  neonato  superflua  redditur.  Ubi 
yero  haec  foetilis  conformatio  perdurat,  pars  sanqui- 
ms  venosi  debita  quantitate  oxygenii  in  pulmonibus 
nonchim  imbuta ,  immediate  talis ,  qualis  est  in  cir- 
culum  arteriosum  abit,  yenositas  praeyalet^  et  sic 
ansa  Cyanoseos  fit, 

III,  Ramificatio  et  insertio  yasorum  majorum 
a  norma  äbludens.,  sic  arteria  pulmonalis  et  aoita  ex 
nno  eodemque  yentriculo  Orientes  observabantur,  yel 
aorta  ex  utroque  cordis  yentriculo  prosilit ,  vel  ar¬ 
teria  pulmonalis  e  yentriculo  sinistro  et  aorta  e  ven- 
triculo  dextro  oritur  7  et  bac  ratione  immediate  ve- 
nosus  sanquis  arterioso  admiscetur,  Yalvulam  Eu- 
stachii  nimis  evolutam  et  patentem ,  Cyanoseos  ortui 
favere  ?  constat  e  functione  ejus  physiologica* 

Praeter  hanc  Cyanopliatiam  congenitam,  quae 
yel  retardatae^  yel  humiliori,  ac  aetati  competit, 
cordis  evolutioni  et  conformatiom  yel  patbematibus 
vebementibus  sub  grayiditate**)  yel  yasorum  majo¬ 
rum  anomaliis  diversis  originem  debet.  observatur 
quoque  secundaria  seu  adquisita,  Diversae  morbosae 
cordis  adfectiones ;  praesertim  cordis  dextri  et  arte- 
riae  pulmonalis  angustationes^  quae  minores  per  pul- 


■*)  Meckel,  Handbuch  der  pathol.  Anatomie.  Tb,  I.  p.  450. 
INouveau  Journal  de  Med.  Chirurg.  Pharm,  etc.  par  Beclard5 
Chomel  etc.  Tom.  IV.  1819.  Mag.  — 

**)  Clar.  Prof.  BischoiF:  Grundsätze  der  Erkenntniss  und  Be- 


handlung  der  chronische* 


1/  V»  ■»  4  *1  1 


^  o?  n 


T 


16 


mones  circulum  magis  minusve  impediunt,  et  resti¬ 
tutio  vel  amplificatio  foraminis  ovalis  ipsam  in  Om¬ 
nibus  vitae  periodis  provocare  valent,  *)  nec  non  os- 
sificationes  valvularum  arteriae  pulmonalis,  Opini- 
ones,  quomodo  foramen  ovale  restituatur  discrepant* 
Fors,  praesente  adfectione  pulmonum  e,  g.  in  Peri- 
pneumonia,  in  tuberculis  pulmonum,  turbato  circuio 
sanquinis  minori,  sanquis  in  corde  dextro  stagnans, 
pressione  sua  mechanica  tenuem  i  ameil  am,  foramen 
ovale  obturantem  destruit,  et  mixtionem  sanquinis 
venosi  cum  arterioso  per  venas  pulmonales  ad  cor 
sinistrum  devecto  causat,  et  sic  explicari  possit  cya- 
nis  tussim  convulsivam  vehementem  et  chronicam 
excipiens,  verosimilius  tarnen  Carditidi  ejusque  malis 
posthumis,  suppurationi  exulceratione  et  substantiae 
cordis  degenerationi  originem  debet, 

MORBI  DEGURSUS  ET  TERMINATIQ. 

Morbus  decursum,  durationem,  vehementiam  et 
terminationem  diversam  offert,  pro  diversitate  et 
gradu  vitii  conformationis ,  cui  originem  debet,  Si 
vitium  tantum  est,  ut  functiones  ad  fovendam  alen- 
damque  vitam  inomisse  necessariae,  destruantur,  cy- 
anosis  mox  post  nativitatem  adparet  citoque  cum 
omnibus  symptomatibus  ad  summura  evecta  fastigi- 
um  infantem  intra  6  —  9  dies  orci  faucibus  tradit.  Si 
vitium  conformationis  vero  functiones  organico  vita- 


*)  Corvisart  loc.  cit.  p.  272  —  Tacconi  Comment  tust.  Bonnon. 
Tom.  VI,  pag.  6^.  —  Abernethy  Chirurg,  und  phisiol.  Ver¬ 
suche  übersetzt  und  mit  Anmerkungen  von  Brandis,  Bd.  I. 
pag.  156  etc.  —  Descharnpes  in  Ricbcrand  no\ eaux  elemens 
de  Physiologie,  Paris  1807,  Tom*  1.  pag.  292. 

¥*)  vid.  CI.  Prof.  Bischoff,  loc.  citato. 

les  non  penitus  impedit,  sed  solum  limitat,  cyanosis 
circa  septimanam  alteram,  secundum  post  nativita- 
tem  mensem,  vel  in  periodo  primae  dentionis  adpa- 
ret;  et  symptomata  sensimtantum,  numero  et  v ehernen- 
tia  increscunt,  et  quamvis  non  raro  unus  alterve  rnor- 
Li  insultus  jam  ajgrum  necat,  plerumque  tarnen  cir¬ 
ca  pubertatis  annos  ocoumbit,  imo  referuntur  casus, 
ubi  in  hisce  annis  cyanosis  penitus  disparuit.  Sic  in 
puero  quatuor  annonmi  *)  praeter  colorem  cutis  coe- 
rulescentem  cuncta  symptomata  morbosa  disparuere, 
quae  solum  post  raotum  vebementiorem  vel  usum 
potulentorum  spirituosorum  ad  momentum  redie- 
runt.  —  In  genere  morbus,  serius  ocyus,  baud  aliam, 
ac  in  mortem  inibit  terminationem,  si  primis  vitae 
annis  aegrum  jamjam  infestavit. 

Übi  vero,  peracta  jam  pubertate,  Cyanosis  cau- 
sis  diversis  provocatur,  non  adeo  funestas  vitae  struit 
insidias.  Sensim  solum  color  cutis  fit  coerulescens, 
insultus  singuli,  longo  intervallo  et  mitiores  intrant, 
et  tune  solum  exasperantur,  si  aeger  vel  motu  nimio, 
vel  regimine  neglecto  et  diaeta  incongrua  passionem 
cordis  et  respirationis  processum  turbavit,  et  aegri 
non  raro  40  imo  80  vitae  annum  attingere  possunt* 
Sectio  cadaverum  diversas  in  conformatione  cordis 
et  vasorum  majorum  monstrat  anomaiias,  quae  in  4e- 
tiologia  expositae  fuere,  adeo  ut  exinde  mixtio  san- 
quinis  venosi  cum  arterioso  pateat,  praeterea  venas 
turgentes  et  dilatatas  arterias  e  contra  angustiores, 
vascula  capillaria  venosa  admodum  evoluta,  pulmo- 


*)  Thomas  in  Med,  trausacüons  of  tl  e  med.  society  of  London 
Vol.  VI.  1813,  —  Hufelands  J 01  rnal  von  18 J May  N,  fl, 
pag.  52. 

nes  flaccidos,  collapsos,  pro  parte  induratos  et  dege- 
neratos  et  organorum  abdominalium,  praesertim  bc- 
patis  lienisque  molem  mirum  in  modum  adauctam, 
abscessus  et  bydadites  in  cerebro;  seri  colieetiones 
in  ventriculis  cerebri  etc,  — 

PROGNOSIS. 

Quamvis  Casus  nonnulli  adnotentur,  ubi  Cyano- 
sis,  vitio  organico  cordis  originem  debens  et  per  plu- 
res  annos  existens  ?  feliciter  sanata  fuit ,  quin  ulla 
posthumarum  adfectionum  indicia  relinquerit ;  cya- 
nopathia  tarnen.,  quae  vitio  cordis  vel  vasorum  majo- 
rura  organico  innititur,  non  aliani^  ac  ancipitem  et 
limitatam  prognosim  admittipet.  quidem  eo  funesti- 
orem?  quo  magis  vitio  hocce  processus  organico -vi¬ 
tales  turbantur  vel  impediuntnr.  Magnum  in  prognosi 
statuenda  respectum  aetas  individui,  et  num  morbus 
congenitus  sit  vel  adquisitus,,  meretur.  Diversae  evo- 
lutionis  periodi,  quae  proprios  vitae  bumanae  cyclos 
sistunt,,  ut  dentitio  prima  et  altera,,  pubertas,  anni 
climacterici ,  incipiens  organismi  revolutio  morbum 
plerumque  ita  exasperant,  ut  vita  in  summo  discri- 
mine  versetuip  et  facile  suspicio  movetup  et  obser- 
vationibus  contestari  potesp  bis  certis  vitae  tempo- 
ribus  majorem  oxygenii  seu  principiorum  vivificanti- 
um  copiam  organismo  necessariam  esse ,  qua  defici- 
cnte  sanitas,  ipsaque  vita  periclitatur.  Ubi  tussis 
vebemens,  ibi  prognosis  anceps.,  ubi  vero  complica- 
tio  morbi  cum  scropbulosp  scorbuUp  syphilide  vel 
aliis  cachexiis  praesto  esp  prognosis  funesta  eripEx- 


Pallehner  Diss.  de  Cyanosi,  Yieanae  1832,  pag.  12. 


perientia  constat,  sexum  virilem  irequentius  ac  tcre- 
mineum  huic  morbo  succubuisse. 

Numquam  medicus  attamen  aegrum  penitus  de- 
ferat  vel  de  ipso  conclamet.  Saepius  enim  vires 
jamjam  exbaustae  denuo  recolliguntur  y  symptomata 
Hiorbi  coerulei  periculosa  mitigantur,  imo  forsan  a 
natura  medicatrice  in  casibus  illis^  ubi  Cyanosis  non 
in  cordis  degenerationibus  et  conformalionis  vitns., 
sed  potius  in  imperfecta  singularum  cordis  partium 
evolutione  fundata  est?  restitutio  conditionis  norrna- 

lis  exspectari  potest.  *) 

Yalde  momentosus ,  respectu  prognoseos  est 
morbi  gradus  et  impetuositas,  Quo  intensior  et  im* 
gis  constans  color  coeruleus  est^  quo  frequentiores 
insultus  diapnoici  et  syncopes  ,  quo  magis  omne 
corpus  algidum ,  cordis  et  arteriarum  ictus  irregu¬ 
läres  et  intermittentes  observant  ur,  quo  profund  ms 
onus  digestionis  et  nutritionis  turbatur,  et  quo  ju¬ 
niorem  morbus  adgreditur;  eo  gravius  quoque  ac- 
gro  imminet  periculum* 

THEEAPIÄ, 

Causae  Cyanosim  provocantes  tarn  profunde  in 
organismo  plerumque  sunt  reconditae  et  adeo  occui- 
tae,  ut  discerni  nequeat,  an  vitium  in  corde,  vel  in 
pulmonibus ,  vel  in  permanente  typo  cordis  foetili 
fundatum  sit*  Natura  et  ars  ipsas  tollere  plerumque 
nequit.  Hinc  praeter  indicationem  pro  tberapia  di- 
rectam ,  ut  omnes  influxus,  qui  cordis  et  vasorum 
actionem  concitant,  strenue  ammoveantur,  directe 


*)  Richter#  specielle  Therapie,  Wien  1830*  Rd.  5>  S,  166  16i» 


morbum  tractate  non  possumus ,  eo  solum  omni 
conamine  tendentes,  nt  molestiis  et  turbis  compo- 
sitis  aegri  miseria  moderetur  et  vita  prolongetur, 
quod  partim  remediis  pharmaceutivis  et  diaeteticis, 
partim  tractamine  psychico  adsequitur, 

Indicationes  indirectae  autem  sequentes  ad  im- 
piendae  sunt  ♦ 

l  *  Quaelibet  nimia  cordis  actio  et  irritatio  prae- 
pediatur  vel  minuatur, 

2.  Insultus  pro  viribus  praecaveantur ,  mitigen- 
tur  et  componantur, 

3.  Sanquinis  crasi  meliori  prospiciatur ,  ejusque 
in  pulmonibus  mixtio  cum  oxygenio  facilitetur  et 
sublevetur* 

Primae  indicationi  correspondent  strictum  re- 
gimen  diaeteticum  corporis  quies  ?  animusque  tran- 
quillus  nec  patbematibus  nec  adfectibus  sollicitatus, 
aer  purus,  moderate  calidus  y  victus  modicus  tenuis 
digestu  facilis.,  e  regno  vegetabili  depromptus,  ad 
sitim  fallendam  aqua  pura  vel  cum  acido  vegeta¬ 
bili  mixta  (victus  carnosus  ?  uti  et  potulenta  spiri- 
tuosa  ;  aromatica  et  vinosa  ob  stimulum  suum  et 
subsequentem  inde  cordis  et  respirationis  organo- 
rum  irritationem,  ita  et  cursus  velox,  cantus,  ser- 
mocinatio  protracta^  repentinum  refrigerium  vel  ae- 
stus  nimius,  vel  immodicus  ciborum  usus  sedulo  evi- 
tentur)  conducunt  praeterea  motus  corporis  modera- 
tus  aut  potius  passivus  e>  gt  vectio  in  rhedis,  con- 
tinuus  in  alvi  excretionem  liberam  respectus,  hinc 
pro  necessitate  remedia  solventia  antiphlogistica^  ec- 
coprotica,  fructus  horraei  vel  clysmata  solventia^  et 
sanquinis  depletiones  topicae  vel  universales,  cautis- 
sima  attamen  manu  administrandae,  et  virium  sta- 

tili,  constitutioni  aegri  y  nee  non  morbi  gradui  ad- 
comodandae  * **))♦  Cum  somnus  in  omnibus  cordis 
adfectionibus  ad  recreandos  aegros  plurimum  con- 
tribuat;  videndum  est ,  ut  tranquillus  concedatui’; 
ammovendo  oranes  influxus  ,  quibus  turbatur  vel 
interrumpitur ;  incubitus  autem  optime  cum  capite 
et  thorace  elevato  et  in  dextro  latere  conducit.  In 
infantibus  neonatis  ;  si  prima  Cyanopathiae  indicia 
observantur?  illico  exeretioni  meconii  prospiciatur 
vel  clismatibus  solventibuS;  vel  syrupo  Cichorei  cum 
Rneo  et  cum  suctio  plerumque  admodum  difficilis, 
vel  plane  impedita  est;  ob  symptomatum  omnium  ni- 
xii  hoc  provocatam  exacerbationem;  infans  artificia- 
liter  lacte  maternO;  vel  sero  lactis  nutriatur,  et  si 
venae  capitis  nimiopere  sanquine  turgent,  et  suffo- 
catio  vel  apoplexia  ex  impedito  sanquinis  circulo 
imminet ;  hirudines  in  collo  adplicentur.  Magnam 
quoque  famam  balnea  tepida  universalia  adqui- 
sivere;  et  ad  fiigus  totius  corporis  refocillanduni;  et 
ad  systematis  capillaris  actionem  expediendam  ,  lo- 
tiones  corporis  vel  singularum  partium  cum  aqua 
calida  frictiones  et  involutiones  extremitatum  et 
pectoris  cum  panno  lanneo  calefactO;  quibus  non 
solum  insultus  diapnoici  praepediri  possunt;  verum 
aegri  syncope  correptiresuscitantur  ***);in  congestioni- 


*')  Quamvis  sanquinis  depletiones  admodum  proficuae  sunt,  sau- 
quinem  eliminando,  vigorern  ejus  compescendo,  et  cordis  ac¬ 
tionem  componendo ,  strenue  tarnen  contraindicantur  in  te- 
nellis  et  exhaustis  cum  pulsu  parvo  debili  et  lanquente  cor¬ 
dis  motu. 

**)  Faire  loc.  citat.  pag  13 — '15. 

***)  Morgagni  de  sedib.  ei  causis  morbor.  EpistoLXYII.  Art.  26, 
27. —  Gorvisart.  loc  cit.  pag  29'G 

Lus  ad  caput  vel  organa  pectoris  pediluvia  com  ci- 
neribus,  sinapismi  ad  suras  ,  (imo  embrocatio  pec¬ 
toris  cum  aqua  frigida  commendatur 

Altera  indicatio  postulat,  ut  insultus  praepedian- 
tur  vel  minuantur.  Paroxysmorum  invasionem  prae- 
pedire -non  valemus,  cum  in  intimo  nexu  cum  morbo 
ipso  existant,  quem  bucusque  non  contingit  subflam- 
minare.  Praesertim  ad  insultus  mitigandos  ab  Omni¬ 
bus  narcoticis  remediis,  a  Moscbo  Valeriana  Opio  etc. 
desistendum  est ,  bisce  enim  pbarmacis  praevalens 
sanquinis  venositas  adhuc  augetur,  et  summum  induci 
potest  periculum  **).  Situs  corporis  sub  insultu  ta~ 
lis  conccdatur,  qui  optime  respirationi  liberae  favet, 
clysma  leniter  solvens  adplicetur  frictiones  corporis 
cum  panno  lanato  tepido  ordinentur,  praesertim  vero 
hirudines  in  collo  et  pectore.  qui  e  parte  summopere 
adfecta  partem  sanquinis  venosi  detrabunt,  magnum 
adferent  levamen  ***),  et  in  adultissat  fortibus  Venae- 
sectio*  Inter  remedia  pro  usu  interno  eminent  vero 
refrigerantia  diluentia,  emollientia,  aperientia,  Manna, 
Tamerindi,  sales  medii,  Infus»  laxat*  D.  V»,  Electua- 
rium  lenitivum,  sncci  fructuum  borraeorum  et  plan- 
tarum  recenter  pressi,  praecipue  vero  Calomel,  quod 
non  solum  virtute  sua  eccoprotica,  verum  et  influxu 
suo  immediato  in  systema  lympbaticum  commendari 
meretur,  praeterea,  si  sanquinis  Impetus  pblebotomia 
vel  universali  vel  topica  fractus  est  Digitalis  purpu- 


*)  Albertini  De  affection.  cordis  Venet.  1816 _ Michaelis  in  Hu¬ 

felands  Journal  Bd.  18.  Stk.  3,  pag.  63. 

**)  Nasse  im  Anhang  zu  Burns  Schrift  in  Reils  und  Autenrieth’s 
Archiv  für  die  Phisiologie,  Bd.  10,  Stk.  1. 

Sandifort  Observ.  anatom.  path.  Lugd.  Bat*  77 6,  C.  I. 

rea,  quae  miro  modo  aegris  per  longius  tempus  leva- 
inen  et  quietem  conciliat  motum  et  irritabilitatem 
excedentem  cordis  et  arteriarum  componit  et  puJsum 
rarum,  imo  rarissimum  efficit,  Ubi  vero  nimia  debi- 
litas  et  caducitas  cum  lanquente  cordis  motu  et  pulsu 
debili ,  et  insultus  nimis  frequentes  et  vehementes 
praesto  sunt ,  Spiritus  Minderen ,  liquor  cornu  cervi 
succinatus,  liquor  anodynus  mineralis  Hoffmanni  vel 
aliquot  Aetheris  guttae  *)  cum  Infuso  flor#  Tiliae,  Me- 
lissae  propinentur.  > 

Tertia  tandem  indicatio  jubet  crasi  sanquinis 
prospicere  et  sanquinis  venosi  copulam  cum  oxygenio 
sive  principiis  aeris  atmosphaerici  vivificantibus  faci~ 
liorem  reddere,  Diversa  bocce  respectu  commendata 
fuere  remedia,  quibus  singularis  in  sanquinem  vivi- 
ficandum  virtus  tribuitur,  diversaeque  methodi  pro- 
ponebantur ,  ut  sanquis  venosam  ac  humiliorem  in- 
dolem  aemulans,  ad  altius  fastigium,  ad  indolem  ar- 
teriosam  evehatur.  Sic  inspiratio  gas  oxygenii  com- 
mendabatur  **),  ut  eo  faciiius  et  citius  sanquis  oxy¬ 
genii  egenus  per  pulmones  circulans  ipso  impraegne- 
tur,  Sed  si  perpendimus  oxygenium  merum  inspira- 
tum  ?  remedium  esse  admodum  irritans,  pulmonum, 
cordis  et  arteriarum  actionem  concitans,  et  tentami- 
na  hucusque  instituta  gravissimis  symptomatibus  sti- 
pata  fuisse,  plus  detrimenti,  ac  emolumenti  haecme- 
thodus  adfert,  et  quidem  eo  certius  si  veritas  experi- 
mentorum  supra  de  respiratione  adlatorum  eonstat, 
oxygenium  non  proprie  principium  esse  vivificans  ex 
aere  atmosphaerico  in  sanquinem  abeuns,  cum  eadem 


*)  Cheston  Abhandlung  für  prakt.  Acrzte,  Bd.  XI,  Stk.  2  pag.  226. 

Belm  loc.  citalOi 

quantitas  oxygenii,  quae  inspirabatur ;  cum  carboneo 
e  sanquine  eliminato  in  acidum  carboneum  junctum, 
et  cum  aere  per  exspirium  egeratur  *)* 

Sequens  methodus  iisdem  premitur  erroribus  et 
difficultatib  us4  Nasse  *4)  putat,  sanquinis  ad  altius  fa- 
stigium  evolutionem  ,  quae  in  pulmonibus  cyanopa- 
thicorum  non  contingit,  in  aliis  corporis  partibus 
perfici  posse,  et  quidem  columnae  voltaicae  ope,  si 
vel  omne  corpus,  vel  vasculum  superficiale  et  cultro 
anatomico  praeparatunj  cum  positiva  columnae  sphae- 
ra  in  contactum  immediatum  ponitur,  illo  tarnen  re- 
spcctu  ut  punctum  indifferentiale  utriusque  poli  extra 
corpus  vel  partem  denudatam  collocetur,  Experimenta 
votis  medicorumnon  satisfecerunt,  nara  processus  re- 
spirationis,  sanquinisque  in  pulmonibus  perfectio  non 
pureputem  processus  chemicus  est,  gravior  enim  et 
momentosior  ejus  est  relatio  dynamica,  quam  nec  con- 
flictu  Galvanismi  nec  Electricitatis  vel  Magnetismi  at- 
tingere  valemus,  si  quoque  verosimilius  hae  poten- 
tiae  imponderabiles  magno  in  respirationem  insignian- 
tur  influxu. 

Nevin444)  transfusionem  sanquinis  in  Cyanosi  pro- 
posuit,  eum  in  finem  suscipiendam,  ut  e  bomine  vel 
anim  ali  sano,  sanquis  principiorum  altiorum  dives, 
operatione  chirurgica  in  venam  et  circulationem  ho¬ 
minis,  cyanosi  laborantis  transvehatur,  Utiqueprimo 
intuitu  proficua  videtur  haec  methodus,  sed  si  per- 
pendimus  sanquinem  illico,  in  eodem  momento,  ut  e 


*)  Gilberts  Annalen  der  Physik  et  Schweigers  Journal  1.  su- 
pra  cit. 

*“)  Loc.  supra  cit. 

In  der  Samml*  auserles,  Abhandl.  Bei.  17.  pag.  86  etc.  und  med, 
obs,  and  inquir.  Vol.  VI. 

spliaera  organismi  viviegeritur,  mutari,  etampliusnon 
vitae  sed  chemismi  legibus  obedire,  dein ,  cuicumque 
organismo  propriam  et  individualem  convenire  san¬ 
quinis  mixtionem  et  indolem^  quam  a  priori  determi- 
nare  non  valemus  num  alteri  conducat ,  num  hetero- 
geneum  stimulum  sistit,  et  ad  breve  tempus  solum 
mixtionem  sanquinis  mutari,  quin  vitium  cordis  vel  va~ 
sorum  emendari  possit  et  tandem,quod  operationem  vix 
peract  am  gravissima  et  periculosa  excipiant  sympto- 
mata,  ut  oblivio,  fatnitas,  amentia,  melancholia.,  convuL 
siönes ,  nimia  cordis  et  vasorum  conditatio,  etc,  facile 
patet,  hanc  mechanicam  sanquinis  mixtionem  in  Cya- 
nosi  vix  utilitatem  ferre  posse, 

Alii  ferrum,  oxyda  metallorum,  fumigationem 
nitticam  et  muriatico  oxygenatam,  commendant, 

Praestantius  ac  cuncta  haec  et  multa  alia  reme- 
dia,  quibus  specifica  ad  Cyanosim  tollen  dam  et  respi- 
rationis  processum  sublevandum  virtus  vulgo  tribui- 
tur,  conducent  ad  erasim  sanquinis  emeiiorandam, 
strictum  regimen  diaetetieum,  quod  in  prima  indica- 
tione  ex  positum  feit ,  et  balnea  universalia  tepida 
vel  ex  aqua  commtmf,  vel  cum  aeeto  vel  e  muria, 
quae  praesertim  singulari  efficacia  temperaturam  to- 
tius  corporis  adaugent,  systema  capillare  peripheri- 
cum  cöncitant,  et  forsan  partibus  suis  constituen- 
tibus.,  sensim  in  organismum  influentibus  tantopere 
sanquinis  mixtionem  mutare  valent,  ut  indolemquasi 
arteriosam  prae  se  ferat,  Laudantur  praeterea  reme- 
dia  cuncta,  quae  acidum  minerale  vel  vegetabile  te- 
nent,  acidum  tartaricum,  citricum,  sulphuricum  di- 
lutum ,  elixium  acidum  Halleri,  succi  fructuurn  lior- 
raeorum  acidulorum,  acetum,  succusberberum  ribium 
rubrorum,  et  in  magna  debilitate  et  lanquore  aetlnr 

aceticus  sulphuricus ,  quoruni  actio  verosimilius  non 
solum  ad  tractum  intestinalen  restricta  manet,  sed 
.sensira  ad  liepar  tendit ,  et  egerendae  niniiae  carbo- 
,nei  quantitati  favet  quae  secus  sanquine  retinetur,  et 
.stimulo  proprio  morbitenorem  äuget,  caeterum  medi- 
cus  numquam  ab  hisce  remediis  medelam  et  morbi 
eliminationem  radicalem  exspectet  ,  sed  solum  leva- 
men  et  vitae  procrastinationem ,  nec  faragine  medi- 
camentorum  aegrum  obruat.  Recte  hocce  respectu 
Ferrus  *  ,  ait:  „Therapia  Cyanopathiae  longum  per 
tempus  insufficientem  et  periculosam  symptomatum 
curationem  contestabatur*  E  tempore  autem  illo,  ubi 
in  causas  morbi,  disquisitiones  penitiores  institutae 
fuere  et  vitia  comformationis  ut  causae  morbum  ex- 

1  -  ^  ’  •*  ,  *  44*  ^ 

citantes  cognoscebantur,  aegri  tentaminibus  empjri- 
cis  amplius  non  vexantur, 

Inter  symptomata  que  respectum  merentur,  pri- 
muni  sibi  vindicant  locum,  congestiones  ad  caput,  quae 
hirudinibus  ad  collum,  in  fortibus  individuis  Ve- 
naesectione,  sinapismis  ad  suras,  pediluviis  et  pur- 
gantibus  optime  pacantur,  Complicatio  cum  Syphilide 
vel  Scorbuto  tractamen  exposcit  antisyphiliticum  et 
antiscorbuticum ,  pro  casu  individuali  attamen  modi- 
ficandum,  ne  remediis  adhibitis  cordis  et  pulmonum 
labes  major,  vel  mors  ipsa  induceretur.  Haemorrha- 
giae  supervenientes,  utut  funestissimae  et  imminen- 
tis  plerumque  mortis  indicia  sunt,  nonnunquam  re¬ 
mediis  in  et  externis,  ad  sistendas  haemorrhagias  pas- 
sivas  commendatis  pacari  possunt* 


*)  Vide  Meissners  Wissenschaften  loc.citato  pag.  297. 


27 


Si  morbus  tandem  faventibus  circumstantiis,  ut 
id  experientia  aliquoties  contestatur  y  subflammina- 
tur  vel  mitigatur,  strictum  regimen  diaeteticum  num- 
quam  negligendum  ,  et  quiete  corporis  animique,  iti- 
neribus  in  regionibus  amoenis }  sub  coelo  miti  et  sc- 
reno ,  quae  non  solum  saJutarem  idearum  gravium 
dissipationem,  verum  et  corpori  proficuäm  suggerunt 
occupationem  ^  et  moderato  omnium  quae  vita  sup- 
peclitat  bonorum ;  usu  sanitas  suffulciatur  et  tueatur* 


* 


1*  Processtt  respiraüonis  sanquis  principiis  vivificantibus 
imbuitur« 

2*  Origo  morborum  communium  generationi  aequivocae, 
contagiosorum  vero  sexuali  similis  est. 

3.  Capta  mente  sensim  labuntar  vires  somaticae. 

4*  Cyanosis  ineptae  cordis  et  vasorum  majorum  confor- 
mationi  originem  debet. 

5.  Quamdiu  poteris,  non  refugias  ad  causas  morborum 
organicas* 

6.  Sanquis  vitae  factor,  nervus  ejus  est  regulator. 

7.  Medicus,  eruditione  chirurgica  destitutus,  nullus  me- 
dicus* 

8.  Cystotomia  lateralis,  omnibus  reliquis  in  calculos 
vesicales,  operationibus  praeferenda. 

9.  Quam  praestans  et  praecepüs  diaeteticis  conformis 
est  regula  : 

Sumta  cibus  tamquam,  laedit  medicina  salutem, 

At  sumtus  prodest,  ut  medicina  cibus» 

10.  Medicorum  patria  in  limitibus  vitae  et  mortis  sita  est* 

11»  Febris  nervosa  primaria  intermittens  recte  audit. 

12.  Graviditatis  indicia  incipientis  nuila,  progredientis 
ambigua« 

13»  Placenta  praevia  non  semper  exposcit  partutu  vio- 
lentum  (Accouchement  force)* 

14»  Encephalitis  in  Scarlatina  gravissimam  sistit  con- 
junctionem* 

15.  Dentitio,  ut  plurimum  est  processus  pathologicüs. 

16*  Functio  glandulae  Thymus  est  mechanica  et  chemioa. 


